ɣer uẓekka-nni n yemma-s mɣin-d sin n yixulaf, yiwen ittak-d tament wayeḍ d udi, mi ara awin aɣrum-nni ad awḍen ɣer din dayen i asen-id-tettak yemma-tsen di laxert, win yeččan tament ad yerwu ad mbeddalen, akken ass-a akken azekka twalaten tmeṭṭut n baba-tsen ur nqisen ara, tṛuḥ ɣer tmeqbert-nni teɣz-d aẓekka-nni n yemma-tsen, tsedda-d yuk winna i tteṭḍen akken.Taqcit tenna-as i gma-s: «A gma amek ara nexdem? iyan ad n-ruḥ ɣer umɣar azemni ad nwali d acu ara ɣ-id-yini», imi wḍen nnan-as: «A baba amɣar azemni hatt-uhatt hatt-uhatt», yenna-asen: «Ṛuḥ-t ad thajrem ad tefɣem, lameԑna ad tԑeddim ɣef tlata n tliwa, snat ur settewt ara deg-sent tis tlata swet, imi yiwet n iqelwacen yiwet n ignedyaz tis tlata n yemdanen swet», teddun teddun yeqqar-as uqcic: «A wetma ad sweɣ?», tenna-as: «Amek idyenna wemɣer azemni?», akken akken almi i qrib ad awḍen tala tis tlata, yenneqlab-d uqcic ɣer deffir yeswa i tinna n yiqelwacen yuɣal d aqelwac, itteddu isbeԑbuԑ deffir wetma-s-nni, nettat tettru amek ara texdem?, leḥḥun almi d yiwet n tmurt ufan ṣṣelṭan kecmen, yenna-asend: «Acu tebɣam ?», teḥka-as acu yeḍran yid-sen yenna-as: «Mreḥba», yeḍeb deg-s ad tili d lmektub-is, tenna-as: «Lameԑna s ccert atah wagi d gma yella aka yella akka..», yenna-as: «Maԑlic awi-t-id ad yidir yid-neɣ», dɣa yuɣ-itt.